ΔΗΜΟΣ ΛΑΜΙΕΩΝ  
ΔΗΜΟΤΙΚΗ ΚΟΙΝΩΦΕΛΗΣ ΕΠΙΧΕΙΡΗΣΗ ΔΗΜΟΥ ΛΑΜΙΕΩΝ

**ΕΙΚΑΣΤΙΚΑ ΕΡΓΑΣΤΗΡΙΑ ΔΗΜΟΥ ΛΑΜΙΕΩΝ  
MUNICIPAL ART WORKSHOPS OF LAMIA**   
Έτος Ίδρυσης: 1999   
Αριστοτέλους 1, Πλατεία Λαού, Λαμία

Λαμία, 4/10/2016

**Τα μυστικά της Σύγχρονης Τέχνης στα Εικαστικά Εργαστήρια του Δήμου Λαμιέων**

Στα Εικαστικά Εργαστήρια του Δήμου Λαμιέων, κάθε Δευτέρα 9.00-10.00 μ. μ. ο Ιάσονας Κοντογιάννης μας εισάγει στα μυστικά της Σύγχρονης Τέχνης και μας δίνει τα ερμηνευτικά κλειδιά για να μπορέσουμε να κατανοήσουμε την Τέχνη του σήμερα.

Τι είναι τέχνη; Ποιά είναι η ιστορία της σύγχρονης τέχνης και τι πραγματεύεται;

Τι σημαίνει αισθητική ενός συγκεκριμένου τόπου και χρονικής στιγμής;

Ποιός καθορίζει τι θα μείνει στην ιστορία και γιατί;

Αυτά και πολλά ακόμα ερωτήματα βρίσκουν τις απαντήσεις τους μέσω μιας σειράς διαλέξεων, συζητήσεων και προβολών όπου παρουσιάζεται η πορεία της σύγχρονης τέχνης τα τελευταία 50 χρόνια.

Για περισσότερες πληροφορίες, οι ενδιαφερόμενοι μπορούν να απευθύνονται

στην Γραμματεία των Εικαστικών Εργαστηρίων, στην πλατεία Λαού ή στο τηλέφωνο 22310 66066.